Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: eljárásról szóló 40/1997. (XII. 21.) KTM rendelet 11. § (1) bekezdésének rendelkezését, mely szerint, ha a kötelezett jövedelmi, vagyoni helyzete miatt az elrendelt kötelezettség teljesítésére nem képes, és a teljesítés halasztást nem tûr, az elrendelt munkálatokat – a kötelezett költségére és veszélyére – az építésügyi hatóság elvégezteti. A rendelet 12. §-a pedig
Paragraph Index: 1828

7. Súlyosbodó életkörülmények Ózd Hétes-telepen Az elõzõ évi beszámolóban részletesen bemutattuk átfogó jelentésünket, melyet a telepeken, telepszerû lakókörnyezetben – kiemelten Ózd Hétes-telepen – élõ romák helyzetérõl készítettünk. A vizsgálat alapján megállapítottuk, hogy a telepen élõk lakhatási feltételei, életkörülményei sértik az emberi méltóságot, a gyermekek jogait, valamint a szociális biztonsághoz és a testi és lelki egészséghez fûzõdõ alkotmányos jogokat. 2006/162/II. szám A szegregált városrészben a települési önkormányzat – pénzhiányra hivatkozva – szinte minden szükséges intézkedést elmulasztott vagy elhalasztott, holott az ott élõ emberek számára a minimális életfeltételeik biztosításához, az egyenlõtlenségek kiküszöböléséhez többlettámogatást és pluszsegítséget kellett volna nyújtania. Az intézkedések hiánya felvetette az egyenlõ bánásmód követelményének megsértését. Közvetett hátrányos megkülönböztetés történt akkor, amikor a települési önkormányzat a szükséges közegészségügyi-járványügyi intézkedéseket, valamint az épületek kötelezõ karbantartását, állagmegóvását abban a városrészben mulasztotta el, ahol rendezetlen lakhatási jogviszonyok között, vagyontalan, halmozottan hátrányos helyzetû roma emberek élnek. A feltárt jogsértések és visszásságok orvoslása érdekében több kezdeményezéssel, javaslattal és felkéréssel fordultunk különbözõ központi, területi és helyi szervekhez. Azt is rögzítettük, hogy utóvizsgálat keretében figyelemmel kísérjük Ózd Város Önkormányzatának a szegregált telepeken élõ roma lakosság helyzetének javítására irányuló erõfeszítéseit, illetve a kormányzati roma program telepekre és telepszerû környezetekre vonatkozó feladatainak végrehajtását. Ennek megfelelõen 2005 decemberében helyszíni vizsgálatot folytattunk Ózdon. Elsõként felkerestük Hétes-telepet, meghallgattuk az ott élõ emberek konkrét problémáit, nehézségeit. Sajnálattal tapasztaltuk, hogy a telep állapota, az emberek sorsa, esélye, életkilátása az elmúlt egy évben nem javult, sõt érezhetõen tovább romlott. A helyszíni eljárás a Polgármesteri hivatalban folytatódott, ahol Ózd Város Önkormányzatának szakembereivel tárgyaltunk. Az egyeztetés során problémát jelentett, hogy a jelenlévõ szakemberek egyes kérdéseinkre nem tudtak választ adni, mivel azok a képviselõ-testület hatáskörébe tartoztak. Ezért a polgármesterhez fordultunk és azt kértük, hogy Ózd Város Önkormányzatának képviselõ-testülete – önálló napirendi pontkén – mielõbb vitassa meg a jelentésünkben tett kezdeményezéseket (erre mind ez ideig ugyanis nem került sor). Azt javasoltuk, hogy a tárgyalás idõpontjának kiválasztásakor vegyék figyelembe a város költségvetésének elkészítésére elõírt határidõket annak érdekében, hogy a telepek, kiemelten Hétes-telep rehabilitációjával kapcsolatos finanszírozási igények megjelenjenek a tervezetben. Vannak ugyanis olyan sürgõs, azonnali intézkedést igénylõ problémák, amelyek megoldásával az ózdi önkormányzat nem várhat külsõ, pályázati támogatások megszerzéséig. A polgármester válaszlevele szerint Ózd Város Önkormányzatának képviselõ-testülete a hétes-telepi lakosság helyzetének javítását célzó intézkedési tervet a költségvetési rendelet elfogadásával egy idõben, 2006 februárjában önálló napirendi pontként tárgyalja meg. Az ózdi telepeken élõk helyzetének érdemleges javítására – amint ahogy azt a jelentésben is hangsúlyoztuk – Ózd Város Önkormányzata egyedül, külsõ, központi kormányzati segítség nélkül nem képes. Ózd Városa az elmúlt évben – a korábban elhangzott „ígéretek” ellenére – semmilyen központi támogatást, külsõ segítséget, pályázati forrást nem kapott. Ezért tájékoztatást kértünk az ifjúsági, családügyi, szociális és esélyegyenlõségi minisztertõl arra vonatkozóan, hogy milyen segítségre számíthat Ózd Város Önkormányzata a tervezett komplex rehabilitációs program megvalósításához központi költségvetési forrásokból. A minisztérium válaszlevele szerint a roma telepeken élõk lakhatási és szociális integrációs modell-programjába 2005 folyamán a 4000 fõ alatti lakossággal rendelkezõ településeket vonták be, ezért nem kerülhetett sor Ózd bekapcsolására a programba. A kistelepülések meghívására azért került sor, mert megítélésük szerint ezeken a helyeken volt legnagyobb szükség külsõ segítségre, az önkormányzatok forráshiánya itt tette szükségessé a leggyorsabb beavatkozást. 2006-ban folytatódik a program, a közeljövõben születik arról döntés, hogy milyen körben kerül meghirdetésre a pályázat. 2005-ben a telepek több típusát határozták meg, beleértve ebbe a Hétes-telephez hasonló úgynevezett városi szegregátumokat is, „így természetesen nyitva áll annak a lehetõsége, hogy Ózd meghívást kapjon a pályázatra”. A TÁRKI 2004-ben publikált kutatási adatai arra utalnak, hogy szükség lenne olyan pályázati lehetõségekre is, amelyek a nagyobb településeket érintik. Azt állapították meg ugyanis, hogy a települések méretének növekedésével jellemzõen növekszik a romák elkülönítésének valószínûsége. A lakóhelyi szegregáció 1000 fõnél kisebb településeken kevesebb mint minden ötödik (19%) településen jellemzõ, míg az 5 ezer fõnél nagyobb méretkategóriában már nagyjából minden második településen (52%) elõfordul.76 Mint ahogy azt már a jelentésünkben is jeleztük, a problémák megfelelõ kezelése érdekében – a kormányzati roma program telepekre vonatkozó lakhatási és szociális integrációs modell-programja mellett, de azokkal összefüggésben – általánosabb jellegû intézkedésekre is szükség lenne, amelyek elõsegítik a telepeknek mint szegregált, „leszakadt” területeknek a gazdasági, térségi integrációját, és javítják az ott élõk képzési, munkavállalási esélyeit. A központi szakmai koncepció helyi szintû megvalósításához azonban nélkülözhetetlen, hogy a települési önkormányzatok saját programokat készítsenek. Ezt komplex módon, a közösség érdekeit és a családok egyéni terveit figyelembe véve szükséges kidolgozni és végrehajtani. Lehetõséget kell teremteni arra, hogy a telepen élõ emberek bekapcsolódjanak a program elkészítésébe és megvalósításába, azaz aktívan részt vegyenek a saját életük alakításában. 2006/162/II. szám 76 Jelentés (A TÁRKI Önkormányzati Adatbank 2003 õszi adatfelvétele) 2004. VI. Új eszközök a diszkrimináció elleni küzdelem fegyvertárában – az egyenlõ bánásmódról szóló törvény hatásai

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes